laion/Wikipedia-Exotic huggingface dataset:
קול זיכרון חוזר

קול זיכרון חוזר הוא סינגל מתוך האלבום "עילי בוטנר" בהשתתפות עילי בוטנר והזמרת-יוצרת הישראלית ריטה, שיצא לאור במאי 2010. השיר נכתב על ידי ריטה ועילי בוטנר, הולחן על ידי עילי בוטנר ועובד על ידי אריאל קשת. מאוחר יותר נכלל השיר באלבום האוסף של ריטה. השיר זכה לביקורת חיובית מצד יוסי חרסונסקי: "לא ממש סיפור קונקרטי אלא סיעור תחושות אהבה. מבחינה זו, ידע בוטנר נפש ריטה. התאים לה לחן כמו כפפה לידה. העיבוד לגיטרה אקוסטית מוסיף לאינטימיות של השיר. האקורדיון בנגינת סלעית להב – וצליל הקסטיינטות הם מסוג הטאץ' השנסוני שמחניף". אקורדי השיר "קול זיכרון חוזר" באתר Tab4u סרטון השיר "קול זיכרון חוזר" באתר יוטיוב מילות השיר "קול זיכרון חוזר" באתר שירונט קול זיכרון חוזר, באתר אקו"ם לדף השיר באתר הספרייה הלאומית עינב שיף‏, בלעדי: השיר של ריטה ועילי בוטנר להורדה חינם, באתר וואלה, 9 במאי 2010 המצעד השבועי של רשת ג' מתאריך 17 ביוני 2010, באתר "פזמונט" Dan Ziv Software Solutions- www.danziv.net, פטיפון - ריטה שרה עילי בוטנר - קול זיכרון חוזר, באתר פטיפון קול זיכרון חוזר, באתר יוסמיוסיק, ‏2010-05-09
קברט (פירושונים)

האם התכוונתם ל... קברט – מופע בידורי שמקורו בצרפת קברט גרמני – מופע אמנותי המשלב סאטירה פוליטית והומור שחור, נפוץ בגרמניה ובאוסטריה קברט (מחזמר) קברט (שיר) קברט (סרט)
Around the World

Around the World (בעברית: מסביב לעולם) הוא אלבום הווידאו החמישי של הזמרת-יוצרת האמריקאית מריה קארי. אלבום הווידאו מציג את קארי מטיילת מסביב לעולם ומופיעה במקומות שונים ברחבי העולם במהלך סיבוב ההופעות שלה "Butterfly World Tour" כמו בהוואי, יפן ואוסטרליה. אלבום הווידאו הופץ ב-24 באפריל 1999, על ידי קולומביה רקורדס. בדומה לספיישל הטלוויזיוני שיצא בסוף 1998, על ידי רשת השידור UPN, אלבום הווידאו השתמש בקטעים ערוכים של חלק ההופעות בהם נראים רק כחצי מזמן ההופעה מקורי (בדרך כלל בית שני ופזמון), אולם חלק מההופעות כן נמצאים באלבום הווידאו באורכם המלא. אלבום הווידאו כולל הופעות ללהיטים גדולים של קארי, כדוגמת: "Emotions", "Dreamlover" ו-"My All". כל ביצוע לשיר כולל ביצוע במקום אחר בעולם ובהופעה של השיר "Hero" נראית קארי, כשהיא מבצעת את השיר בשלושה מקומות שונים. בנוסף להופעות, אלבום הווידאו מראה גם קטעי מאחורי הקלעים כאשר ביניהם נראית קארי שהיא מטיילת במקומות כמו יפן, הוואי ואוסטרליה, הולכת למסיבת השמעה של אלבום אוסף הלהיטים שלה #1's, ומנהלת שיחות עם המנהל שלה לשעבר. בנוסף, ישנה מהדורה מורחבת של אלבום הווידאו הכוללת בתוכה מספר קליפים של קארי. גרסת כיסוי לשיר "Hopelessly Devoted to You" עם המבצעת המקורית שלו אוליביה ניוטון-ג'ון נמצאת גם היא באלבום. אלבום הווידאו זכה להצלחה מסחרית כאשר הגיע בארצות הברית למקום ה-3 במצעד אלבומי הווידאו וה-DVD ומכר שם 100 אלף עותקים מה שזיכה באותו במעמד פלטינה. מידע על האלבום Around the World באתר AllMusic האלבום Around the World באתר Discogs "Around the World", באתר נטפליקס Mariah Carey - Around The World, Discogs (באנגלית) ABPD ABPD certification levels Archived 2010-12-23 at the Wayback Machine (ארכיון) U.S. Billboard Top Music Video Gold & Platinum, RIAA (באנגלית)
יחסי אוסטרליה – קוריאה הדרומית

יחסי אוסטרליה–דרום קוריאה הם היחסים הדיפלומטיים בין הקהילייה של אוסטרליה לבין הרפובליקה של קוריאה. שתי המדינות כוננו יחסים דיפלומטיים רשמיים במאי 1963. אוסטרליה וקוריאה הדרומית מנהלות קשרי מסחר הדוקים ולבביים. קוריאה הדרומית מיוצגת באוסטרליה בדרג השגרירות באמצעות שגרירות רשמית שהיא מחזיקה בקנברה, בירת המדינה. קוריאה הדרומית מיוצגת באוסטרליה גם בדרג הקונסולרי באמצעות קונסוליה רשמית שהיא מחזיקה בעיר סידני. אוסטרליה מיוצגת בקוריאה הדרומית בדרג השגרירות באמצעות שגרירות רשמית שהיא מחזיקה בסיאול, בירת קוריאה הדרומית. על פי סקר השירות העולמי של ה-BBC לשנת 2017, 61% מהאוסטרלים רואים את השפעתה של דרום קוריאה באופן חיובי, ועם 24% מביטים באופן שלילי, מה שהופך את אוסטרליה לאומה הפרו-דרום קוריאנית ביותר בעולם.[דרוש מקור] בין השנים 1884–1950 היחסים הדיפלומטיים בין שתי המדינות היו קטנים ודלים. בשנת 1950, עם פרוץ מלחמת קוריאה, אוסטרליה שלחה סיוע צבאי נרחב בהיקף של כ-17,000 חיילי סיוע לקוריאה הדרומית. בשנת 1953, הכוחות האוסטרלים הוצאו מקוריאה הדרומית במסגרת הסכם הפסקת אש. לאחר המלחמה, היחסים בין שתי המדינות גדלו והתחזקו. כיום, שתי המדינות נהנות ממערכת יחסים חמה ולבבית. אוסטרליה וקוריאה הדרומית חברות מלאות בארגון ארגון לשיתוף פעולה כלכלי באסיה הפסיפיק. בשנת 2000 נשיא קוריאה הדרומית לשעבר, קים דה-ג'ונג ערך ביקור רשמי בבירת אוסטרליה, קנברה. בשנת 2009, ראש ממשלת אוסטרליה לשעבר, קווין ראד ונשיא קוריאה הדרומי לשעבר, לי מיונג-באק ערכו ביקור ידידותי בקנברה. במהלך הביקור נחתם חוזה ביטחוני בין שתי המדינות, והם דנו בשיתוף פעולה עתידי ובחתימת הסכם סחר חופשי בין המדינות. הקהילה הקוריאנית באוסטרליה, היא קהילת הקוריאנים השישית בגודלה בעולם, מחוץ לקוריאה הדרומית. על פי הלשכה האוסטרלית המרכזית לסטטיסטיקה, בשנת 2017 הקהילה הקוריאנית באוסטרליה מנתה 150,873 נפש. אוכלוסיית הקוריאנים באוסטרליה היא אוכלוסייה צעירה, אשר רובה לומדת באוניברסיטאות השונות ברחבי אוסטרליה. מרבית האוכלוסייה הקוריאנית מתרכזת בערים סידני ומלבורן. יחסי החוץ של אוסטרליה מדיה וקבצים בנושא יחסי אוסטרליה – קוריאה הדרומית בוויקישיתוף שגרירות הרפובליקה של קוריאה לחבר העמים של אוסטרליה משרד החוץ של קוריאה הדרומית משרד החוץ של אוסטרליה Embassy of the Republic of Korea to the Commonwealth of Australia Consulate General of the Republic of Korea in Sydney Australian Embassy in the Republic of Korea, אתר השגרירות
יום הדודים הגאים

יום הדודים הגאים או יום הדודים ההומוסקסואלים הוא מועד בינלאומי המצוין כל שנה ביום ראשון השני בחודש אוגוסט. מועד זה נחגג לראשונה בארצות הברית בקנה מידה רחב ביום ראשון 14 באוגוסט 2016. אנשים חוגגים את מועד זה על ידי פרסום תמונות של אנשים גאים עם אחיינים ואחייניות באמצעות ההאשטאג #GunclesDay, #GayUnclesDay או #NationalGunclesDay.‏ היום מדגיש את הגיוון (אנ') של הדודים הגאים המטפלים באחיינים, אחייניות וקרובי משפחה אחרים, את ההגדרה מה המשמעות של להיות 'משפחה', ואת ההשלמה ההולכת וגוברת עם תפקידם בחברה של ימינו. יום הדודים הגאים התחיל כקמפיין האשטאג של המדיה החברתית #GayUnclesDay באוגוסט 2016. הרעיון הגיע ממשתמש פייסבוק מפלורידה, סי. ג'יי. הטיר. היום נתמך על ידי מפורסמים כמו אנדרסון קופר וסיימון דאן (אנ'), ומגזינים להט"בים כמו Attitude‏ ואדבוקט. "Happy Gay Uncles Day!". NBC News (באנגלית אמריקאית). ארכיון מ-2018-01-21. נבדק ב-2018-06-16. Wong, Curtis M. (2016-08-15). "20 'Gay Uncles Day' Photos So Cute Your Heart Will Melt". Huffington Post (באנגלית אמריקאית). ארכיון מ-2017-08-15. נבדק ב-2018-06-16. "Guncles Celebrate Gay Uncles Day With Cute Photos Of Family Fun Time". LOGO News. ארכיון מ-2017-08-19. נבדק ב-2018-06-16. "Anderson Cooper Adorably Reminds Us It's 'National Gay Uncles Day'" (באנגלית). 2016-08-14. ארכיון מ-2018-08-14. נבדק ב-2018-06-16. "Does your family realize Gay Uncles Day returns this Sunday?". Gay Star News (באנגלית אמריקאית). 2017-08-11. ארכיון מ-2018-01-02. נבדק ב-2018-06-16. "11 of the most adorable pictures from National Gay Uncles Day". Attitude.co.uk (באנגלית). 2017-08-14. ארכיון מ-2018-08-14. נבדק ב-2018-07-15. "Anderson Cooper Adorably Reminds Us It's 'National Gay Uncles Day'" (באנגלית). 2016-08-14. ארכיון מ-2018-08-14. נבדק ב-2018-07-15. ערך זה הוא קצרמר בנושא להט"ב ובנושא תרבות. אתם מוזמנים לתרום לוויקיפדיה ולהרחיב אותו.
יחסי אנגולה–שווייץ

יחסי אנגולה–שווייץ הם היחסים הדיפלומטיים הרשמיים שבין רפובליקת אנגולה לבין הקונפדרציה השווייצרית. רפובליקת אנגולה והקונפדרציה השווייצרית מקיימות יחסים דיפלומטיים רשמיים. על פי משרד החוץ השווייצרי, היחסים בין שתי המדינות הם יחסים ידידותיים אף על פי שהם אינם אינטנסיביים. מגלי ארצות ומיסיונרים שווייצרים החלו להתעניין באנגולה, שהייתה קולוניה פורטוגלית באותה העת, באמצע המאה התשע עשרה. היחסים הכלכליים שבין שווייץ לאנגולה כוננו לראשונה באופן לא רשמי במהלך שנות החמישים של המאה העשרים, כאשר חברות שווייצריות החלו לפעול בתעשייה ובשיפור התשתיות שבאנגולה. המעורבות השווייצרית באנגולה נותרה לא גדולה עקב סכסוכים פנימיים. קונסוליה שווייצרית פעלה בלואנדה החל מ-1962 עד 1975, כשאנגולה קיבלה את עצמאותה מפורטוגל. שווייץ הכירה באנגולה בשם "הרפובליקה העממית של אנגולה" ב-18 בפברואר 1976. שגרירות בראשות הממונה על היחסים נפתחה בלואנדה ב-1977. הקונפליקטים האזוריים ומלחמת האזרחים האנגולית בין 1975 לבין 2002 הובילה את שווייץ לסגור את שגרירותה במדינה ולהחליף אותה במשרד עזרה הומניטרית ב-1996. לאחר הפסקה של שלוש עשרה שנים, השגרירות השווייצרית בלואנדה נפתחה מחדש ביוני 2009. בין 1996 לבין 2007 היה משרד עזרה הומניטרית במדינה על מנת לעזור לאנשים שנפגעו מהקונפליקט הפנימי המזוין במדינה. היחסים שבין שתי המדינות התקררו לאחר ששווייץ הקפיאה נכסים מאנגולה. ב-ינואר 2005 הם התחממו מחדש לאחר שנחתם הסכם בנושא קרנות הקיימות באנגולה ובשווייץ. בנוסף, תוכנית עזרה הומניטרית של שווייץ החלה לצאת לפועל באנגולה. שיתוף הפעולה שבין שתי המדינות עלה מדרגה לאחר חתימת הסכם נוסף בנושא ב-17 בדצמבר 2012. אנגולה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. שווייץ מיוצגת באנגולה בדרג השגרירות באמצעות שגרירות רשמית שהיא מחזיקה בלואנדה, בירת המדינה. על פי הלשכה המרכזית השווייצרית לסטטיסטיקה, בסוף שנת 2015 התגוררו באנגולה מאה שלושים ושמונה אזרחים שווייצרים כאשר מחציתם היו תושבי הבירה לואנדה. מלבדם נמצאים באנגולה גם עשרים אנשי עסקים שווייצרים שזהו מקום מושבם הלא רשמי. מדיה וקבצים בנושא יחסי אנגולה–שווייץ בוויקישיתוף Bilateral relations Switzerland–Angola, אתר משרד החוץ של שווייץ EMBASSY OF ANGOLA IN BERN, SWITZERLAND EMBASSY OF SWITZERLAND IN LUANDA, ANGOLA
יחסי אתיופיה–שווייץ

יחסי אתיופיה–שווייץ הם היחסים הדיפלומטיים הרשמיים שבין הרפובליקה הפדרלית הדמוקרטית של אתיופיה לבין הקונפדרציה השווייצרית. הרפובליקה הפדרלית הדמוקרטית של אתיופיה והקונפדרציה השווייצרית מקיימות יחסים דיפלומטיים רשמיים. על פי משרד החוץ השווייצרי, "היחסים שבין הרפובליקה הפדרלית הדמוקרטית של אתיופיה לבין הקונפדרציה השווייצרית הם יחסים מצוינים המונעים על ידי מגוון הסכמים בילטרליים". המשרד מציין כי אתיופיה היא מדינה מועדפת לשיתופי פעולה בקרן אפריקה. מיסיונרים שווייצרים החלו לפעול באתיופיה החל מהמאה התשע עשרה. אלפרד אילג, מהנדס משווייץ, היה יועץ לשליט האתיופי מנליק השני החל משנת 1878. לאילג הייתה השפעה רבה על מדיניות החוץ של המדינה. הוא היה הכוח המניע, יחד עם ממשלת צרפת, מאחורי בניית הרכבת מאדיס אבבה לג'יבוטי שתרמה רבות לפיתוח בירת אתיופיה. שווייץ ואתיופיה חתמו על הסכם סחר וידידות בשנת 1933. שתי המדינות חזקו את יחסיהן לאחר המלחמה האיטלקית-אתיופית השנייה ומלחמת העולם השנייה. שווייץ פתחה נציגות דיפלומטית באדיס אבבה ב-1955 וזו הפכה לשגרירות ב-1962. שווייץ תמכה באתיופיה במהלך הרעב שהיה בה בשנות השבעים של המאה העשרים ושנות השמונים של המאה העשרים. בשנת 2014 נחתם בין שתי המדינות מזכר הבנות על מנת להגביר את הדיאלוג הבילטרלי הקיים ביניהן, שמתקיים מדי שנה. שווייץ פיתחה תוכנית שיתוף פעולה לקרן אפריקה בין השנים 2018–2021 ואתיופיה היא המדינה שזוכה להכי הרבה משאבים ממנה. התוכנית השווייצרית זכתה לתמיכה מצד הרשויות האתיופיות. על פי הלשכה השווייצרית המרכזית לסטטיסטיקה, בסוף שנת 2017 התגוררו באתיופיה מאה שמונים ואחד אזרחים שווייצרים. אתיופיה אינה מיוצגת בשווייץ בדרג השגרירות. אתיופיה מיוצגת בשווייץ בדרג הקונסולרי באמצעות שתי קונסוליות רשמיות שהיא מחזיקה בז'נבה, ובציריך. שווייץ מיוצגת באתיופיה בדרג השגרירות באמצעות שגרירות רשמית שהיא מחזיקה באדיס אבבה, בירת המדינה. Bilateral relations Switzerland–Ethiopia, אתר משרד החוץ של שווייץ CONSULATE GENERAL OF ETHIOPIA IN GENEVA, SWITZERLAND CONSULATE GENERAL OF ETHIOPIA IN ZURICH, SWITZERLAND EMBASSY OF SWITZERLAND IN ADDIS ABABA, ETHIOPIA
שטח B

שטח B הוא מונח שנטבע בהסכם אוסלו ב' ומתייחס לשטחים שהסמכויות השלטוניות בהם מתחלקות בין הרשות הפלסטינית ובין מדינת ישראל – התחומים האזרחיים נמצאים תחת סמכות הרשות הפלסטינית, בעוד שהתחומים הצבאיים והביטחוניים נמצאים תחת סמכות ישראלית. בשטחים אלה שוכנים 440 יישובים כפריים, שכולם פלסטיניים, וכן שמורות טבע. האזור תופס כ-22% משטח יהודה ושומרון. ב-28 בספטמבר 1995 נחתם בוושינגטון הסכם בין ישראל לארגון לשחרור פלסטין הידוע בשם "הסכם אוסלו ב'". בהסכם חולקו יהודה והשומרון וחבל עזה לשלושה חלקים: שטחי A, שטחי B ושטחי C. הסכם זה נועד לשמש כהסדר ביניים למשך חמש שנים עד שיוחלף בהסדר קבע, אולם נכון לשנת 2024 הסדר הקבע לא גובש. עד יישום הסכם ואי שטח B כלל 23%–25% משטחי יהודה והשומרון. במסגרת הסכם זה הועברו לשטח B בשלבים 13% משטחי יהודה ושומרון שהיו שטחי C, אך נגרעו ממנו שטחים אחרים שהפכו לשטח A, ומאז הוא כולל כ-22% מיהודה ושומרון. באוקטובר 2020 פורסם כי צה"ל מציב שלטים המזהירים ישראלים מפני "כניסה לשטחי A" גם במספר נקודות כניסה לשטח B בלבד, על מנת למנוע כניסת ישראלים למקומות בעלי סיכון. שטח A שטח C מדיה וקבצים בנושא שטח B בוויקישיתוף הסכם ביניים ישראלי-פלסטיני בדבר הגדה המערבית ורצועת עזה, אתר הכנסת, ‏28 בספטמבר 1995 סעיף 2.א. לחלק 13 של הסכם אוסלו ב' מדוע צה"ל מנסה לחסום כבישים לתנועת ישראלים ברחבי יו"ש?, באתר הקול היהודי, ‏10 בנובמבר 2020 "הכניסה לשטח A אסורה" - מדוע צה"ל מטעה את הנוסעים?, באתר הקול היהודי, ‏15 באוקטובר 2020 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
Brilliant.org

Brilliant.org (בתרגום חופשי לעברית: מבריק) הוא אתר אינטרנט לימודי של ארגון Brilliant למטרות רווח וקהילה נלווית המציגה בעיות וקורסים במתמטיקה, פיזיקה, מימון כמותי ומדעי המחשב. כיום האתר מתחיל להתפרש על פני תחומים נוספים כגון: אדריכלות והיסטוריה. האתר פועל לפי שיטת פרימיום. Brilliant הוקמה בשנת 2012. בפסטיבל ההשקה במרץ 2013 הציגה המנכ"לית והמייסדת סו חים את הרעיון של הארגון וקפיטליסט הסיכון צ'אמאת פליחפטיה החל להתעניין בתחום. בחודש מאי 2013 הציגה חים את החזון של הארגון בכנס של TED. באוגוסט 2013 דיווח TechCrunch כי Brilliant.org גייסה כסף מקרנות הון סיכון של צ'אמאת פליחפטיה, Kapur Capital ועוד. באתר היו מעל 100,000 משתמשים. נכון ליולי 2017 באתר יש מעל 4 מיליון משתמשים רשומים, אם כי מספר המשתמשים המשלמים אינו ידוע. אתר האינטרנט הרשמי של Brilliant.org Brilliant.org, ברשת החברתית פייסבוק Brilliant.org, ברשת החברתית אקס (טוויטר) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
יחסי גאנה–שווייץ

יחסי גאנה–שווייץ הם היחסים הדיפלומטיים הרשמיים שבין רפובליקת גאנה לבין הקונפדרציה השווייצרית. רפובליקת גאנה והקונפדרציה השווייצרית מקיימות יחסים דיפלומטיים. על פי משרד החוץ השווייצרי "היחסים הדיפלומטיים הרשמיים שבין רפובליקת גאנה לקונפדרציה השווייצרית הם יחסים דיפלומטיים ידידותיים וארוכי טווח". שווייץ הכירה בעצמאותה של הרפובליקה של גאנה ב-6 במרץ 1957, אותו היום בו הוכרזה העצמאות. שתי המדינות כוננו יחסים דיפלומטיים לאחר שלוש שנים של מגעים דיפלומטיים בלתי רשמיים, ב-1960. ההשפעה השווייצרית בגאנה היא עתיקה יותר, החל משנת 1828 מיסיונרים שווייצרים מבזל התיישבו בגאנה שנקראה אז "חוף הזהב". המיסיונרים מבזל השפיעו רבות על הכנסייה של גאנה, על בתי הספר בה ועל בתי החולים בה. המיסיונרים היו גם אחראיים להבאת הקקאו לגאנה ובשנת 2018 היו 47 אחוזים מהקקאו המשמש לייצור שוקולד תוצרת גאנה. בשנת 2017, נשיא גאנה ננה אקופו-אדו נפגש עם נשיאת שווייץ שביקרה באקרה במסגרת ביקור רשמי, דוריס לויטהרד. מוקדם יותר באותה השנה, נשיא גאנה והיועץ הפדרלי של שווייץ נפגשו במהלך פורום בינלאומי. שווייץ וגאנה חתמו על מספר הסכמים בילטרליים: ב-1991 חתמו על הסכם הגנה וקידום השקעות הדדיות, ביולי 2008 חתמו על אמנה למניעת כפל מס ובאוגוסט 2010 חתמו על הסכם בנושא נתיבים אוויריים. בשנת 2015 חתמו שתי המדינות על מזכר הבנות. השגרירות השווייצרית בגאנה אחראית על מספר גדול של פרויקטים במדינה בעיקר בתחומי התרבות. גאנה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. שווייץ מיוצגת בגאנה בדרג השגרירות באמצעות שגרירות רשמית שהיא מחזיקה באקרה, בירת המדינה. על פי הלשכה השווייצרית המרכזית לסטטיסטיקה, בסוף שנת 2018 התגוררו בגאנה שלוש מאות חמישים וחמישה אזרחים שווייצרים. Bilateral relations Switzerland–Ghana, אתר משרד החוץ של שווייץ EMBASSY OF GHANA IN BERN, SWITZERLAND EMBASSY OF SWITZERLAND IN ACCRA, GHANA
אריק הניג

אריק הניג (1 באפריל 1947 – 20 באוקטובר 2019) היה מפיק טלוויזיה ואיש תקשורת ישראלי. הניג היה נציג ליגת ה-NBA בישראל, ונחשב למי שהחדיר את הכדורסל האמריקני לתרבות הישראלית. הניג היה בעל טור קבוע באתר ynet ובמעריב וכתב טורים שעסקו בעיקר בספורט. בנוסף, חלק טור קבוע עם גלעד שליט בעיתון "ידיעות אחרונות", וכתב טורים באתר Mako בתחום התרבות. ב־1987 מונה להיות יועץ בינלאומי של נציב ה־NBA דייוויד סטרן, לאחר שראיין אותו ובין השניים נוצרו קשרי חברות קרובים. ב־1990 העניק לו שטרן זיכיון בלעדי בישראל לשידורי ה־NBA, לאחר שהניג מתח ביקורת על הדרך בה משודרים השידורים בארץ. בשנת 2017 אמר אדם סילבר הקומשינר של ליגת ה-NBA: "ללא אריק הניג, לא היה NBA בישראל". הניג יצר סרטים דוקומנטריים, ובהם "הגביע הקדוש" שתיעד את מסעה של קבוצת הכדורסל מכבי תל אביב למשחק הפיינל פור בעונת 1999/2000 בפיב"א יורוליג בסלוניקי ו"החבר'ה הגדולים" שעסק בליגת ה-NBA. הוא הפיק וביים את הסרט "רבין-פרס: הכל אישי" אודות מערכת היחסים הסבוכה בין יצחק רבין לשמעון פרס ששודר ב-2007 בערוץ 2. הניג הפיק יחד עם אבי ניר את התוכנית "מונית הכסף" בהנחיית עידו רוזנבלום ששודרה בקשת 12. הניג רכש את הזכויות לתוכנית לאחר שנתקל בה בצפייה בערוץ דיסקברי. ב-2003 הפיק לערוץ 10 תוכנית בידור בכיכובה של שרה'לה שרון. הוא הפיק באמצעות חברת הפקות שלו (אריק הניג הפקות) את הסדרה הקומית שחקן זר שעלתה לשידור ב-15 ביוני 2015, בשידורי קשת בערוץ 2. הניג כתב את הספר הביוגרפי, "פואד – כנגד כל הסיכויים", אודות חייו של בנימין בן אליעזר, שיצא לאור בשנת 2005 בהוצאת ידיעות ספרים. ב־1984 התגורר בשיקגו עם חברתו הילרי. הניג היה נשוי למיה בלנקה, להם ילדה אחת. הניג נפטר באוקטובר 2019, שבוע לאחר שלקה באירוע לבבי, בבית החולים איכילוב בתל אביב בו שהה לפני כן תקופה ארוכה בשל מחלה קשה. הוא הובא למנוחת בבית העלמין בחולון. אריק הניג, במיזם "אישים" לתיעוד היצירה הישראלית אריק הניג, במסד הנתונים הקולנועיים IMDb (באנגלית) רן בוקר, המפיק אריק הניג הלך לעולמו, באתר ynet, 20 באוקטובר 2019 הטורים של אריק הניג באתר mako גלי מאירי, מוכרים סודות עם המפיק אריק הניג NBA, מונית הכסף, דוקומנטרים, אולפן - והכל - איש אחד., באתר תעשיה.קום, ‏27 בספטמבר 2012 מערכת וואלה! ספורט‏, אדם סילבר: "ללא אריק הניג, לא היה NBA בישראל", באתר וואלה, 16 באוגוסט 2017 אביבה קרול, ‏"השרוף" ו"הגביע הקדוש" בקשת., באתר גלובס, 6 בדצמבר 2000 רותי זוארץ, ‏איפה הם, המנהיגים ההם, באתר גלובס, 20 במאי 2007 אריק הניג, ‏הדרך הארוכה של מונית הכסף, באתר ‏מאקו‏, 26 במאי 2011 כתבי ynet, פואד בספר ביוגרפי: שקלתי להדיח את מופז, באתר ynet, 23 ביוני 2005 אריק הניג, חבר מכוכב אחר, באתר ynet, 14 בפברואר 2013 טל שורר, איש התקשורת הוותיק אריק הניג הלך לעולמו בגיל 72, באתר ערוץ 13, ‏20 באוקטובר 2019 מאיה כהן, טלוויזיה, באתר ישראל היום, 20 באוקטובר 2019 אריה ליבנת, המפיק אריק הניג מת בגיל 72, באתר הארץ, 20 באוקטובר 2019. מערכת וואלה! ספורט‏, אריק הניג הובא למנוחות: "היית אומן אמיתי. שורד גדול שנלחם", באתר וואלה, 22 באוקטובר 2019 מאור לוי, אריק הניג הובא למנוחות, באתר ynet, 22 באוקטובר 2019
מים צלולים

מים צלולים הוא סינגל של הזמרת-יוצרת הישראלית ריטה, שיצא לאור ב-8 בפברואר 2013. השיר נכתב על ידי ריטה, הולחן על ידי עינן פרל ועובד על ידי בן ארצי וגלעד שמואלי. בשנת 2015 נכלל השיר באלבום "ריטהאוסף". השיר זכה לביקורת חיובית מצד יוסי חרסונסקי: "ריטה מביעה שמחה בטון נוגה מאופק, לא רצה לפני השיר, מנסה להיות בתוכו. הקצב הרקיד, הלחן המעוגל, המבע המתכוון, ליווי שירת הרבים – כולם מרכיבים שיר מחניף שנשמע כמו איזו תפילה של אמונה גדולה, שכבר דוהר על מסלול אמצע הדרך המחניף של ריטה. יש תחושה של ריטה יותר בתוך עצמה גרה". סרטון השיר "מים צלולים" באתר יוטיוב מילות השיר "מים צלולים" באתר שירונט מים צלולים, באתר "פזמונט" מים צלולים, באתר אקו"ם לדף השיר באתר הספרייה הלאומית ynet, מים צלולים: ריטה חוזרת לשיר בעברית, באתר ynet, 8 בפברואר 2013 המצעד השבועי של רשת ג' מתאריך 7 במרץ 2013, באתר "פזמונט" אסף נבו, ‏מצעד ההשמעות השנתי: אריק איינשטיין מוביל בפער עצום, באתר ‏מאקו‏, 2 בינואר 2014 המצעד השנתי תשע"ג (2013), באתר "פזמונט" ריטה - מים צלולים, באתר www.linktone.co.il ריטה - מים צלולים, באתר יוסמיוסיק, ‏2013-02-08
נתן הנביא

נָתָן היה נביא שפעל בתקופת המלכים דוד ושלמה, בימי טרום בית ראשון, במאה ה-10 לפנה"ס. יש אומרים שנתן היה כהן. הוא השתתף בהמלכת שלמה, יחד עם צדוק הכהן ובניהו בן יהוידע. נתן הנביא מופיע בשלושה אירועים מרכזיים בחיי דוד המלך. בעקבות חלומו הנבואי של נתן הוא מונע מדוד לבנות את בית המקדש ודוחה את בנייתו לימי שלמה, באותו החלום נתן מבטיח לדוד שמלכותו תתקיים לעולם. לאחר חטא דוד ובת שבע, נתן מוכיח את דוד במשל 'כבשת הרש' המפורסם, שנאמר בתוכחה זו. בסוף ימי דוד, נתן מסכל את הכתרתו של אדוניה בן חגית למלך על ישראל, בכך שדרבן את בת שבע ודוד להמליך מיד את שלמה. יצחק עמר לומד משלושה סיפורים אלא על אופיו של נתן, לטענתו, נתן לאורך כל נבואותיו מגיב לתהליכים רעים שמתרחשים בממלכת דוד ומונע אותם. נתן העניק לשלמה את השם ידידיה, מיד לאחר לידתו. כותרת מזמור תהילים נ"א בספר תהילים מזכירה את נתן הנביא הבא אל דוד לאחר מעשה בת-שבע. בדברי הימים (א', כ"ט, כט; ב', ט', כט) מוזכרים "דברי נתן הנביא", שהכילו, כך על פי הכתוב, את דברי ימי מלכות דוד ושלמה. על פי התלמוד הבבלי (מסכת בבא בתרא דף יד), נתן כתב את ספר שמואל (ממות שמואל הנביא ואילך) יחד עם גד החוזה. מסורת יהודית מזהה את קברו של נתן הנביא במסגד בעיירה חלחול שמצפון לחברון. על שמו של נתן הנביא הונצחו רחובות במדינת ישראל בערים; אשדוד, דימונה, אשקלון, תל אביב, ירושלים, ביתר, בית שמש ובני ברק. מיכאל אביעוז, המשא ומתן בין דוד ובין נתן בעניין בניית בית המקדש (שמואל ב ז) והשתקפויותיו בהיסטוריוגרפיה המקראית: עבודת דוקטור, אוניברסיטת בר-אילן, תשס"ג. מדיה וקבצים בנושא נתן הנביא בוויקישיתוף רשימת מאמרים על נתן הנביא באתר רמב"י נתן הנביא, דף שער בספרייה הלאומית יהודה קיל, "דעת מקרא" למלכים א פרק ד פסוק ה ספר שמואל ב', פרק ז', פסוקים ד'–י"ז ספר שמואל ב', פרק י"ב, פסוקים א'–י"ד ספר מלכים א', פרק א', פסוקים י"א–כ"ז יצחק עמר, דוד המלך, גד החוזה ונתן הנביא - עיון ביחסי מלך ושני נביאים, מגדים מב, תשס"ה
דה סטייל

דה סטֶייל (De Stijl, בהולנדית: 'הסגנון') היא תנועה אמנותית בתחומי הציור והאמנות, העיצוב והאדריכלות שמרכזה בהולנד בשנות העשרים של המאה העשרים. הקבוצה ניסתה ליצור אידיאל של הרמוניה וסדר. הם דגלו באמנות מופשטת וטהורה מתוך מגמה לצמצום כל אובייקט עד לצורה ולצבע הטהור. בעקרונות התנועה היו השימוש בקווים אנכיים ואופקיים בלבד ושימוש בצבעי היסוד (אדום, כחול, צהוב, לבן ושחור).הקשר בין הקו והצבע היה בדרך כלל: קו אופקי - כחול: כמו קו האופק של הים, קו אנכי - צהוב: כמו קרני השמש הניצבות לאדמה, שחור ולבן כצבעים נייטרליים העוזרים לקומפוזיציה ואדום כצבע מיוחד.פיט מונדריאן, האמן הידוע ביותר מבין חברי הקבוצה, פרסם בשנת 1920 את החוברת "נאו-פלסטיציזם", ובה פירט עקרונות התנועה. את השם נטל מונדריאן מעבודתו של המתמטיקאי סכונמאקרס (M. H. J. Schoenmaekers). הצייר תיאו ואן דוסבורג הוציא לאור את המגזין 'דה סטייל' בשנים 1928-1917, ובו הפיץ את עקרונות התנועה. בתחום העיצוב והאדריכלות התבלט בקבוצה בעיקר חריט ריטבלד. עבודותיו של ריטבלד, שהיוו את הפרשנות התלת-ממדית של דה סטייל, הדגישו את הקו והמישור העצמאיים במרחב ולא את הנפחיות והמאסה. פיט מונדריאן (Piet Mondriaan) תיאו ואן דוסבורג (Theo van Doesburg) חריט ריטפלד (Gerrit Rietveld) בארט ואן דר לק (Bart van der Leck) איליה בולוטובסקי (Ilya Bolotowsky) מרלו מוס (Marlow Moss) ז'אן גורן (Jean Gorin) אמדה אוזנפן (Amédée Ozenfant) מקס ביל (Max Bill) בורגון דילר (Burgoyne Diller) ז'ורז' ונטונגרלו (Georges Vantongerloo) חזית בית ריטפלד שרדר בסגנון דה סטייל. כיסא אדום וכחול בעיצוב חריט ריטפלד. ציור של פיט מונדריאן. כל גליונות המגזין "דה סטייל", סרוקים בגליונות PDF. topic/De-Stijl-art-magazine דה סטייל, באתר אנציקלופדיה בריטניקה (באנגלית)
סאדו אייאטו

סאדו אייאטו (בצרפתית: Sadou Hayatou;‏ 15 בפברואר 1942 – 1 באוגוסט 2019) היה פוליטיקאי קמרוני שהיה ראש ממשלת קמרון (אנ') הרביעי, בין ה-26 באפריל 1991 ל-9 באפריל 1992. אייאטו נולד ב-15 בפברואר 1942 בגארואה. אייאטו מילא מספר תפקידים בממשלת קמרון (אנ'). בשל ניסיונו הכלכלי, הפך אייאטו לשר החקלאות של קמרון והיה בתפקיד מ-22 באוגוסט 1983 עד ל-24 באוגוסט 1985. מאוחר יותר, היה שר האוצר מ-4 בדצמבר 1987 עד ל-7 בדצמבר 1990. אחריה הגיעה עמדת המזכ"ל עד שמונה לראש ממשלת קמרון (אנ') ב-26 באפריל 1991. כהונתו הוגבלה לפחות משנה, עד ל-9 באפריל 1992. הוא החליף את לוס איינג (אנ') באופן זמני. לאחר התמודדותו כראש הממשלה, הפך אייאטו למנהל הלאומי של בנק מדינות מרכז אפריקה (אנ')‏ (BEAC), ועזב את תפקידו ב-1 בינואר 2008. למרות גיל הפרישה הרשמי בבנק שהוא 60, אייאטו נשאר בתפקידו למשך חמש שנים נוספות באישורו של נגיד הבנק ז'אן-פליקס ממלאפוט (אנ'). אייאטו נפטר בז'נבה שבשווייץ ב-1 באוגוסט 2019. Recherche des gouvernements-Le portail du gouvernement, web.archive.org, ‏2007-09-27 "Sep 1984 - Attempted coup—Political changes—Budget", Keesing's Record of World Events, Volume 30, September, 1984 Cameroon, Page 33075. Cameroun : l’ancien Premier ministre Sadou Hayatou est mort, Journal du Cameroun, ‏2019-08-01 (בצרפתית) Yolande Tankeu, Décès de Sadou Hayatou ,ancien Premier ministre du Cameroun :: CAMEROON, camer.be, ‏2019-08-01 (בצרפתית) Cameroun : l’ancien Premier ministre Sadou Hayatou est décédé à Genève, JeuneAfrique.com, ‏2019-08-01 (בצרפתית) ערך זה הוא קצרמר בנושא פוליטיקאים ובנושא קמרון. אתם מוזמנים לתרום לוויקיפדיה ולהרחיב אותו.